మూటకొండూరు మండలం

మూటకొండూరు మండలం. తెలంగాణ రాష్ట్రం, యాదాద్రి భువనగిరి జిల్లా లోని మండలం.తెలంగాణ ప్రభుత్వ ఉత్తర్వు సంఖ్య GO Ms No 247  Revenue (DA-CMRF) Department, Dated: 11-10-2016 మూటకొండూరు, ఈ మండలానికి కేంద్రం. ఇది సమీప పట్టణమైన భువనగిరి నుండి 24 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం నల్గొండ జిల్లాలో ఉండేది. ప్రస్తుతం ఈ మండలం భువనగిరి రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 11 రెవెన్యూ గ్రామాలు ఉన్నాయి. నిర్జన గ్రామాలు లేవు.

 కొత్త మండల కేంద్రంగా గుర్తింపు 
లోగడ మూటకొండూరు గ్రామం నల్గొండ జిల్లా భువనగిరి రెవెన్యూ డివిజను పరిధిలోని ఆలేరు మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా మూటకొండూరు గ్రామాన్ని నూతన మండల కేంద్రంగా కొత్తగా ఏర్పడిన యాద్రాద్రి భువనగిరి జిల్లా, భువనగిరి రెవెన్యూ డివిజను పరిధి క్రింద 1+10 (పదకొండు) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 156 చ.కి.మీ. కాగా, జనాభా 24,324. జనాభాలో పురుషులు 12,281 కాగా, స్త్రీల సంఖ్య 12,043. మండలంలో 6,249 గృహాలున్నాయి.

 మండలంలోని రెవెన్యూ గ్రామాలు 

 వార్టూరు
మూటకొండూరు
 దిలావర్‌పూర్‌
 అమ్మనబోలు
 ఇక్కుర్తి
 మాటూరు
 దుర్సగానిపల్లి
 చండెపల్లి
 చాడ
 చమపూర్
 తెర్యల

 మూలాలు 

వర్గం:2016 లో ఏర్పాటైన తెలంగాణ మండలాలు